କୋରିଓଆମ୍ନିଓନାଇଟିସ

କୋରିଓଆମ୍ନିଓନାଇଟିସ, (ଇଂରାଜୀ ଭାଷାରେ  Chorioamnionitis) ଅନ୍ୟ ନାମ ଇଣ୍ଟ୍ରା-ଆମ୍ନିଓଟିକ ପ୍ରଦାହ 

(ଆଇଏଆଇ/ IAI), ହେଉଛି ଏକ ରୋଗ ଯେଉଁଥିରେ ଭ୍ରୁଣ ପରଦା,  ଉଲ୍ୱଜଳ/ଆମ୍ନିଓଟିକ ତରଳ ପଦାର୍ଥ କିମ୍ବା ପ୍ରାସେଣ୍ଟା ସଂକ୍ରମଣ ହେତୁ ସାଧାରଣତଃ ପ୍ରଦାହ ହୁଏ ।   ଏହାର ଲକ୍ଷଣ ମଧ୍ୟରେ ଜ୍ୱର, ପେଟ ଯନ୍ତ୍ରଣା, ମା କିମ୍ବା ଶିଶୁର ଦୃତ ହୃଦ୍‌ଗତି, କିମ୍ବା ଅସ୍ୱାଭାବିକ ଯୋନୀସ୍ରାବ ନିର୍ଗତ ହୁଏ । ନବଜାତ ଶିଶୁର ଜଟିଳତା ମଧ୍ୟରେ ନିମୋନିଆ, ମେନିଞ୍ଜାଇଟିସ୍, ସେପ୍ସିସ, ଅବଧିପୂର୍ବ ପ୍ରସବ ଏବଂ ମସ୍ତିଷ୍କ ପାଲସି/ଅଙ୍ଗ ଅଚଳନ ହୋଇପାରେ।   ମା’ର ହେଉଥିବା ଜଟିଳତା ମଧ୍ୟରେ ପ୍ରସବପର ରକ୍ତସ୍ରାବ, ଏଣ୍ଡୋମେଟ୍ରାଇଟିସ୍, ସେପସିସ ଏବଂ ବୟସ୍କମାନଙ୍କ ଶ୍ୱାସକ୍ରିୟା ସମସ୍ୟା ସିଣ୍ଡ୍ରୋମ ହୋଇପାରେ ।

ବିପଦର କାରକଗୁଡ଼ିକ ମଧ୍ୟରେ ହେଉଛି ଦୀର୍ଘକାଳୀନ ପ୍ରସବ, ପ୍ରସବପୂର୍ବ ଫୁଲ ଝିଲ୍ଲିରେ ଫାଟ, ଅଳ୍ପ କିଛି ପୁର୍ବତନ ଗର୍ଭଧାରଣ, ଗ୍ରୁପ୍ ବି ଷ୍ଟ୍ରେପ୍ଟୋକୋକସର ଉପସ୍ଥିତି, ଏବଂ ଫୁଲ ଝିଲ୍ଲିରେ ଫାଟିବା ପରେ ବାରମ୍ବାର ଯୋନୀ ପରୀକ୍ଷା ।  ଅନ୍ତର୍ନିହିତ ପ୍ରଣାଳୀରେ ସାଧାରଣତଃ  ଯୋନୀପଥରୁ ଗର୍ଭାଶୟକୁ ଯାଉଥିବା ଜୀବାଣୁ ଯୋଗୁ ହୋଇପାରେ ।  ଏହା ପ୍ରଦାହ ସୃଷ୍ଟି କରେ ଯାହା ଗର୍ଭାଶୟ ସଂକୋଚନକୁ ପ୍ରୋତ୍ସାହିତ କରେ ଓ ସେଥି ଯୋଗୁ ଅବଧିପୂର୍ବ ପ୍ରସବ ହୋଇପାରେ । ୩୯.୦ସେରୁ  ଅଧିକ ତାପମାତ୍ରା ଥିବା ଲକ୍ଷଣ ଉପରେ ଆଧାର କରି ବା କ୍ରମାଗତ ଭାବରେ ୩୮.୦ସେରୁ ୩୯.୦ ମଧ୍ୟରେ ଉତ୍ତାପ ରହିଲେ ରୋଗ ନିର୍ଣ୍ଣୟ କରାଯାଏ  ।

ଆଣ୍ଟିବାୟୋଟିକ ସାହାଯ୍ୟରେ ଚିକିତ୍ସା କରାଯାଏ, ସାଧାରଣତଃଆମ୍ପିସିଲିନ ଏବଂ ଜେଣ୍ଟାମାଇସିନ ବ୍ୟବହୃତ ହୁଏ ।  ଶରୀରର ତାପମାତ୍ରା ହ୍ରାସ କରିବା ପାଇଁ ପାରାସେଟାମୋଲ ବ୍ୟବହାର କରାଯାଇପାରେ । କର୍ଟିକୋଷ୍ଟେରଏଡ ମଧ୍ୟ ପ୍ରସବ ପୂର୍ବରୁ ବିପଦ ସଙ୍କଟରେ ଥିବା ଲୋକମାନଙ୍କଦ୍ୱାରା ବ୍ୟବହୃତ ହୋଇପାରେ । ପ୍ରସବ ସଠିକ ସମୟରେ ହେଲେ ସିଜରିଆନ ସେକସନ ସାଧାରଣତଃ  ଆବଶ୍ୟକ ହୁଏ ନାହିଁ ।  ଆମନିଓଟିକ୍ ଥଳି ଶୀଘ୍ର ଫାଟିଲେ ଆଣ୍ଟିବାୟୋଟିକ ପ୍ରତିଷେଧକ ଭାବରେ ବ୍ୟବହୃତ ହୁଏ ।

କୋରିଓଆମ୍ନିଓନାଇଟିସ୍ ପ୍ରାୟ ୪% ସଠିକ ସମୟ ପ୍ରସବରେ, ୪୦ରୁ ୭୦% ସମୟପୂର୍ବ ପ୍ରସବରେ ଏବଂ ୨୪ ସପ୍ତାହରୁ କମ ସମୟରେ ହୋଇଥିଲେ ୯୪% ପ୍ରସବରେ ଉପସ୍ଥିତ ଥାଏ ।  ପ୍ରସବ ସମୟରେ ୧୦ରୁ ୪୦% ଜ୍ୱର ଯୋଗୁ ଏହା ହୁଏ ।

 ଆଧାର 

Category:ଚିକିତ୍ସା ବିଜ୍ଞାନ
Category:Translated from MDWiki